text: [{"text_idx": "#000003", "text": "Magaalaa Asallaa keessatti dargaggoonni heddu hidhaman"}, {"text_idx": "#000004", "text": "Pooolisiin Federaalaa fi Oromiyaa guyyaa har\u2019aa dargaggoota magaalaa Asallaa haala nageenya magaalattii irratti mari\u2019ataa turan reebuun kan bittinneessan tahuu odeeyfannoon ni addeessa. Guyyaa kaleessaa qophii simannaa Adda Bilisummaa Oromoo ilaalchisee, dargaggoonni magaalattii keessatti alaabaa addichaa dhaabaa fi halluu dibaa yeroo turanitti, dhalattoonni saba Amaaraa gurmaayuun dargaggoota kanneen jeequuf kan yaalan tahuun beekameera."}, {"text_idx": "#000005", "text": "Kaleessaa waaree booda dhalattoonni saba Amaaraa magaalattii keessa jiraatan Alaabaa addichaa dargaggoonni dhaaban buqqisanii cicciruun kan Minilik dhaabuu isaanii hordofuun, walitti bu\u2019iinsi ka\u2019e jechuun namni dubbisne nuuf hime. Akka namni kun jedhetti:"}, {"text_idx": "#000006", "text": "\u201cWalitti bu\u2019iinsa uumame kanaan guyyaa kaleessaa yoo diqqaate namni 50 ol miidhamee hospitaala magaalaa Asallaatti yalaama jira. Guyyaa har\u2019aa immoo dargaggoonni walitti qabamnee dhimma nagayaa irratti osoo marii irra jirru, poolisoonni reebicha nurratti raawwatan\u201djechuun nuuf hime."}, {"text_idx": "#000007", "text": "Reebicha Poolisoonni har\u2019a raawwatan kanaanis dargaggoonni heddu kan miidhaman tahuu namni dubbisne kun nuuf hime."}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]